Akademický senát STU

25. 04. 2016

**Návrh dodatku číslo 5**

**k Organizačnému poriadku Rektorátu**

**Slovenskej technickej univerzity v Bratislave**

Predkladá: **prof.** **Ing. Robert Redhammer, PhD.**

 rektor

Vypracoval: **JUDr. Marcela Haladejová**

 právny a organizačný útvar

Zdôvodnenie: Zriadenie novej funkcie prorektora pre medzinárodné vzťahy a IT, aktualizácia činností riadených rektorom a prorektorom pre vzdelávanie, aktualizácia oprávnení kvestora v oblasti verejného obstarávania.

Návrh uznesenia: Akademický senát STU prerokoval návrh dodatku číslo 5 k Organizačnému poriadku Rektorátu Slovenskej technickej univerzity v Bratislave

1. s pripomienkami
2. bez pripomienok

 a odporúča predmetný interný predpis vydať.

**Dodatok č. 5**

**k Organizačnému poriadku**

**Rektorátu Slovenskej technickej univerzity**

**v Bratislave číslo 10/2012-N zo dňa 31. 10. 2012**

**v znení dodatkov číslo 1 až 4**

Dátum: 25. 04. 2016

**Slovenská technická univerzita v Bratislave, Vazovova 5, 812 43 Bratislava**

V Bratislave dňa 25. 04. 2016

Rektor Slovenskej technickej univerzity v Bratislave (ďalej tiež ako „STU“) v súlade s článkom 13 bod 1 Organizačného poriadku Rektorátu Slovenskej technickej univerzity v Bratislave číslo 10/2012-N zo dňa 31. 10. 2012 v znení dodatku číslo 1 zo dňa 25. 06. 2013, dodatku číslo 2 zo dňa 25. 02. 2014, dodatku číslo 3 zo dňa 29. 04. 2015 a dodatku číslo 4 zo dňa 18. 12. 2015 (ďalej tiež „Organizačný poriadok Rektorátu STU“) po prerokovaní v Akademickom senáte STU dňa 25. apríla 2016 vydáva nasledovný

**dodatok číslo 5**

**k Organizačnému poriadku Rektorátu**

**Slovenskej technickej univerzity v Bratislave:**

**Článok I.**

Organizačný poriadok Rektorátu STU a mení a dopĺňa nasledovne:

1. V článku 3 bod 3 písm. b) znie:

„b) prorektor pre vzdelávanie“.

1. V článku 3 bod 3 za písmeno e) sa dopĺňa nové písmeno f), ktoré znie:

„f) prorektor pre medzinárodné vzťahy a IT“.

Doterajšie písmeno f) sa označuje ako písmeno g).

1. V článku 3 bod 4.1, druhá veta písmeno e) sa nahrádza písmenom f).
2. V článku 5 bod 4 znie:

„4) V priamom riadení rektora je univerzitné pracovisko **Ústav manažmentu STU.“.**

1. V článku 5 bod 5 písm. c) za slová „Správnej rady“ sa dopĺňa slovo „STU“.
2. Nadpis článku 6 znie **„Prorektor pre vzdelávanie“.**
3. V celom článku 6 sa vypúšťajú slová „a medzinárodné vzťahy“.
4. V článku 6 sa vypúšťa bod 2. Doterajšie body 3 až 5 sa označujú ako body 2 až 4.
5. V článku 6 bod 2 druhá veta slová „v bodoch 3.1 a 3.2“ sa nahrádzajú slovami „v bodoch 2.1 a 2.2“.
6. V článku 6 bod 3 slová „v bode 3“ sa nahrádzajú slovami „v bode 2“.
7. Za článok 9 sa vkladá článok 9a, ktorý vrátane nadpisu znie:

**„Článok 9a**

**Prorektor pre medzinárodné vzťahy a IT**

1. Prorektor pre medzinárodné vzťahy a IT priamo riadi **Útvar medzinárodných vzťahov**, ktorý najmä:
2. udržuje a iniciuje kontakty s partnerskými zahraničnými univerzitami a zahraničnými organizáciami
3. zabezpečuje medzinárodnú mobilitu študentov a zamestnancov STU
4. podporuje rozvoj vzdelávania na STU v cudzích jazykoch
5. koordinuje prípravu študijných programov v cudzích jazykoch
6. podporuje medzinárodnú spoluprácu v oblasti vzdelávania.
7. Rektor poveril prorektora pre medzinárodné vzťahy a IT priamym riadením univerzitného pracoviska **Centrum výpočtovej technicky STU.** Za odborný výkon činností Centra výpočtovej technicky STU zodpovedá jeho riaditeľ.
8. Podrobnosti o poslaní a činnostiach súčasti univerzity uvedenej v bode 1 tohto článku sú upravené v Organizačnom poriadku STU, v Organizačnom poriadku Centra výpočtovej techniky STU a  v ostatných interných predpisoch STU.
9. Prorektor pre medzinárodné vzťahy a IT vo všetkých oblastiach upravených v tomto článku metodicky riadi príslušných prodekanov fakúlt STU.“.
10. V článku 10 bod 5 písm. k) znie:

„k) zabezpečuje obchodné verejné súťaže pri nakladaní s majetkom STU.“.

1. V článku 10 sa vypúšťa bod 15. Doterajší bod 16 sa označuje ako bod 15.
2. Tam, kde je v ostatných interných predpisoch STU uvedené „prorektor pre vzdelávanie a medzinárodné vzťahy“, s účinnosťou od 1. mája 2016 sa tým rozumie „prorektor pre vzdelávanie“ a „prorektor pre medzinárodné vzťahy a IT“, každý prorektor v rozsahu kompetencií podľa tohto Organizačného poriadku Rektorátu STU.

**Článok II.**

1. Neoddeliteľnou súčasťou tohto dodatku číslo 5 k Organizačnému poriadku Rektorátu STU sú nasledovné prílohy:
2. Príloha číslo 1, ktorá obsahuje znenie Prílohy číslo 1a Organizačného poriadku Rektorátu STU (grafické znázornenie väzieb medzi rektorom, jednotlivými súčasťami STU, prorektormi a kvestorom),
3. Príloha číslo 2, ktorá obsahuje znenie Prílohy číslo 1b Organizačného poriadku Rektorátu STU (grafické znázornenie organizačnej schémy Rektorátu STU).
4. Tento dodatok číslo 5 k Organizačnému poriadku Rektorátu STU bol prerokovaný Akademickým senátom STU dňa 25. apríla 2016.

1. Tento dodatok číslo 5 k Organizačnému poriadku Rektorátu STU nadobúda platnosť dňom jeho prerokovania v Akademickom senáte STU a účinnosť dňom 01. máj 2016.

prof. Ing. Robert Redhammer, PhD.

rektor